**Locuința – scheme funcționale, amenajare și decorare**

**Locuința** este o construcție alcătuită din una sau mai multe încăperi (camere), cu dotările și utilitățile necesare, care îndeplinește condițiile de locuit ale unei persoane sau familii.

În funcție de materialele utilizate în construcții, suprafața, numărul

încăperilor, întinderea pe orizontală și verticală, locuințele sunt diferite.

|  |  |
| --- | --- |
| După ……………….. | – individuale, cu unul sau două niveluri (case și vile);  – colective (blocuri cu apartamente). |
| După ……………….. | – cu o cameră (apartament cu o cameră, garsonieră);  – cu două camere;  – cu trei, patru sau mai multe camere. |
| După ……………….. | – cu un singur nivel, întâlnite în mediul rural;  – cu două niveluri – parter și etaj (vile);  – cu trei sau mai multe niveluri (vile și blocuri). |
| După ……………… | – decomandate – circulația între camere se face prin hol;  – comandate – camere interconectate, cu trecere dintr-una în alta;  – semidecomandate – unele camere au intrare separată, prin altele se trece. |
| După ……………….. | – confort sporit;  – confort I – decomandate, spațioase;  – confort II – semidecomandate, destul de spațioase;  – confort III și IV – fără holuri și balcon. |

*Casă cu un singur nivel*

*Vilă*

O locuință îndeplinește mai multe **funcții**, iar pentru fiecare dintre acestea există un spațiu specific:

|  |  |
| --- | --- |
| **Funcții** | **Spațiu** |
| Biologice: dormit și odihnă alimentație igienă |  |
| Studiu | l camera școlarului, birou |
| Destindere | l camera de zi |
| Circulație în spațiile interioare | l hol/vestibul |
| Depozitare | l cămară, debara, dressing |

*Locuință confort sporit*

Un rol important îl au obiectele de mobilier, care delimitează spațiile

**Unitatea 3: Locuința 43**

(zonele) cu funcții diferite, din încăpere.

*Locuință confort III*

*Hol de la intrare Cameră de zi Camera școlarului Baie*

*Sufragerie*

**……** asigură legătura între exteriorul și interiorul locuinței și per- mite circulația între încăperi. Holul de la intrare (vestibul) este dotat cu: oglindă, cuier, dulap pentru haine și încălțăminte etc. În unele locuințe există și alte holuri, care permit trecerea spre alte încăperi.

**……** este spațiul destinat preparării și servirii hranei și este îm- părțită pe zone specifice: de pregătire, de preparare, de spălare a alimen- telor și a vaselor, de depozitare, de servire a mesei. Este dotată cu mobi- lier specific: chiuvetă, dulapuri pe pardoseală sau suspendate, masă și scaune, realizate din materiale care permit o întreținere ușoară. Tot aici se află și aparate cu diferite funcții: mașina de gătit electrică sau cu gaze, frigiderul/congelatorul etc.

**……** este spațiul comun unde se reunesc membrii familiei pentru activitățile comune: petrecerea timpului liber, sărbătorirea zilelor importante, primirea invitaților etc. Este cea mai spațioasă încăpere din locuință, organizată pe zone funcționale: de relaxare, de lucru, de servit masa. Este dotată cu: canapea, fotolii, măsuță de cafea, masă cu scaune, bibliotecă etc. Aici se află televizorul, sistemul *home cinema* și – în zona de lucru – un birou cu computer.

**……** este destinat odihnei și somnului, de aceea se află în par- tea cea mai izolată a locuinței, departe de zgomotele casei. Este dotat cu: pat, noptiere, dulapuri pentru haine.

**Camera copilului** este împărțită în zone: de odihnă, de joacă, de stu- diu – în cazul școlarilor. Este dotată cu: pat, dulap pentru haine, dula- puri pentru jucării, iar în cazul elevilor, cu birou și scaun, o mică biblio- tecă etc.

**……** este destinată igienei personale și necesităților fiziologice. De obicei, este amplasată lângă dormitor și dispune de instalații sanitare, chiuvetă, cadă sau cabină de duș, vas WC, bideu, dulăpior etc. Locuințele spațioase au mai multe băi.

**Cămara și debaraua** sunt spații de depozitare, dotate cu dulapuri sau rafturi. Cămara se află lângă bucătărie, pentru depozitarea alimen- telor, vaselor etc. Debaraua este utilizată pentru depozitarea obiectelor care se folosesc mai rar.

**Dressingul** este un spațiu destinat depozitării ordonate a lucrurilor personale. Este dotat cu dulapuri/rafturi pentru haine și încălțăminte și comunică, de obicei, cu dormitorul.

**Balconul** (închis sau deschis) se află pe peretele exterior al locuinței. În locuințele individuale spațioase, poate exista o încăpere special

amenajată pentru servirea mesei – **sufrageria**, mobilată cu masă mare,

scaune și dulapuri pentru veselă, tacâmuri, pahare etc.

În exteriorul locuinței individuale pot exista construcții cu diferite destinații, numite anexe gospodărești: garaj, magazie pentru depozita- rea uneltelor de grădină, a lemnelor de foc, grajd și coteț pentru adăpos- tirea animalelor și a păsărilor, pivniță, bucătărie de vară, hambar etc.

**Schema funcțională** arată modul în care se face legătura între spați- ile unei locuințe. Aceasta ilustrează numărul de încăperi și dispunerea lor în locuință.

**Amenajarea și decorarea unei locuințe** se face prin amplasarea în interior a elementelor de mobilier și decorative. Se ia în considerare nu- mărul membrilor familiei și personalitatea acestora, suprafața încăperi- lor, materialele utilizate, bugetul financiar alocat etc.

Amenajarea interioară a casei presupune creativitate și simț practic. Atât elementele de mobilier, cât și cele de decor (covoare, perdele, tablo- uri, perne, statuete, plante etc.) trebuie să se armonizeze cu finisajele, culorile din încăpere, dar și cu necesitățile membrilor familiei.

Locuința este spațiul în care te simți bine, în siguranță împreună cu cei dragi și reflectă o parte din personalitatea ta.

*Locuință decomandată*

*Locuință semidecomandată*

De reținut!

l Locuința este o construcție alcătuită din una sau mai multe în- căperi (camere), cu dotările și utilitățile necesare, care îndeplinește condițiile de locuit ale unei persoane sau familii.

l O locuință îndeplinește funcții biologice, legate de studiu, destin- dere, circulație în spațiile interioare, depozitare.

l Schema funcțională arată modul în care se face legătura între spațiile unei locuințe.

l Amenajarea și decorarea unei locuințe se face prin amplasarea elementelor de mobilier și decorative.

*Locuință comandată*

Aplicații

**1. Invitație în casa mea**

Urmăriți cu atenție filmul din linkul de mai jos. [https://www.shutterstock.com/ro/video/clip-19293862-building-mo-](http://www.shutterstock.com/ro/video/clip-19293862-building-mo-)

dern-living-house-3d-illustration

a. Identificați încăperile din locuință și precizați funcțiile pe care le îndeplinesc.

b. Descrieți mobilierul fiecărei încăperi. Completați interiorul cu ele- mente utile de mobilier și cu elemente de decor.

c. Realizați schema funcțională a locuinței și precizați tipul acesteia după modul de dispunere a camerelor.